CELEX: 32020D1747
Language: fi
Date: 2020-11-20 00:00:00
Title: Neuvoston päätös (EU) 2020/1747, annettu 20 päivänä marraskuuta 2020, Euroopan unionin ja Japanin välisellä talouskumppanuussopimuksella perustetussa sekakomiteassa Euroopan unionin puolesta otettavasta kannasta moottoriajoneuvoja ja niiden osia koskevan liitteen 2-C lisäysten 2-C-1 ja 2-C-2 muuttamiseen

23.11.2020   
               
               
                  FI
               
               
                  Euroopan unionin virallinen lehti
               
               
                  L 393/17
               
            
         NEUVOSTON PÄÄTÖS (EU) 2020/1747,
         annettu 20 päivänä marraskuuta 2020,
         Euroopan unionin ja Japanin välisellä talouskumppanuussopimuksella perustetussa sekakomiteassa Euroopan unionin puolesta otettavasta kannasta moottoriajoneuvoja ja niiden osia koskevan liitteen 2-C lisäysten 2-C-1 ja 2-C-2 muuttamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja Japanin välinen talouskumppanuussopimus (1), jäljempänä ’sopimus’, tuli voimaan 1 päivänä helmikuuta 2019.
                  
               
                     (2)
                  
                  
                     Sopimuksen liitteen 2-C (Moottoriajoneuvot ja niiden osat) lisäyksessä 2-C-1 esitetään luettelo E-säännöistä, joita kumpikin osapuoli soveltaa, ja lisäyksessä 2-C-2 luettelo E-säännöistä, joita yksi osapuoli soveltaa mutta toinen osapuoli ei vielä ota huomioon.
                  
               
                     (3)
                  
                  
                     Sopimuksen allekirjoittamisen jälkeen ja Yhdistyneiden kansakuntien Euroopan talouskomissiossa (UN/ECE) sääntelystä käydyissä keskusteluissa saavutetun edistymisen tuloksena kumpikin osapuoli soveltaa nyt myös kahta sellaista E-sääntöä, joita ei lueteltu lisäyksessä 2-C-1. Lisäksi kumpikin osapuoli soveltaa nyt kahta E-sääntöä, jotka lueteltiin lisäyksessä 2-C-2, ja ne on määrä siirtää lisäykseen 2-C-1. Sopimuksen liitteessä 2-C olevan 9 artiklan mukaisesti lisäykset 2-C-1 ja 2-C-2 olisi näin ollen saatettava ajan tasalle. Tällainen ajantasaistaminen parantaa talouden toimijoiden oikeusvarmuutta osapuolten välisten etuuskohteluun perustuvien kauppasuhteiden sääntelykehyksen osalta.
                  
               
                     (4)
                  
                  
                     Sopimuksen 23.2 artiklan 3 kohdan ja 4 kohdan b alakohdan nojalla sekakomitea voi osapuolten omien sisäisten oikeudellisten menettelyiden mukaisesti tehdä päätöksiä sopimuksen liitteen 2-C lisäysten 2-C-1 ja 2-C-2 muuttamiseksi.
                  
               
                     (5)
                  
                  
                     On aiheellista määrittää sekakomiteassa unionin puolesta otettava kanta, koska sekakomitean päätösehdotus tulee olemaan unionia sitova.
                  
               
                     (6)
                  
                  
                     Unionin kannan sekakomiteassa olisi sen vuoksi perustuttava sekakomitean päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan unionin ja Japanin välisellä talouskumppanuussopimuksella perustetussa sekakomiteassa unionin puolesta otettava kanta sopimuksen liitteen 2-C lisäysten 2-C-1 ja 2-C-2 muuttamiseen perustuu kyseisen sekakomitean päätösluonnokseen (2).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 20 päivänä marraskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL L 330, 27.12.2018, s. 3.
         
            (2)  Ks. asiakirja ST 12431/20 osoitteessa http://register.consilium.europa.eu.